b"\n_START_ARTICLE_\nTremolita\n_START_SECTION_\nCaracter\xc3\xadstiques\n_START_PARAGRAPH_\nLa tremolita \xc3\xa9s un amf\xc3\xadbol de calci i magnesi. Cristal\xc2\xb7litza en el sistema monocl\xc3\xadnic, formant cristalls allargats prism\xc3\xa0tics o aplanats. Tamb\xc3\xa9 s'hi pot trobar de manera fibrosa, granular o en agregats columnars. Forma s\xc3\xa8ries de soluci\xc3\xb3 s\xc3\xb2lida amb l'actinolita i la ferroactinolita.\n_START_SECTION_\nFormaci\xc3\xb3 i jaciments\n_START_PARAGRAPH_\nLa tremolita es forma per metamorfisme a partir de sediments rics en dolomita i quars. La tremolita \xc3\xa9s un indicador del grau del metamorfisme, ja que a elevades temperatures es converteix en di\xc3\xb2psid. Sol trobar-se associada a altres minerals com: calcita, grossul\xc3\xa0ria (granat), talc i serpentina."